b'\n_START_ARTICLE_\nEnnio Antonelli\n_START_SECTION_\nBiografia\n_START_PARAGRAPH_\nNascut a Todi, estudi\xc3\xa0 al seminari de la ciutat i despr\xc3\xa9s a Ass\xc3\xads i a la Universitat Pontif\xc3\xadcia Lateranense de Roma, on va obtenir la llicenciatura en Teologia. Posteriorment obtindria el Doctorat en cl\xc3\xa0ssics per la Universitat de Perusa. Va ser ordenat prevere de la di\xc3\xb2cesi de Togi el 1960._NEWLINE_Posteriorment esdevindria rector del seminari de Perusa i professor de cl\xc3\xa0ssics a Ass\xc3\xads, abans de ser ordenat bisbe el 1982, quan el Papa Joan Pau II el nomen\xc3\xa0 per encap\xc3\xa7alar el bisbat de Gubbio. El 1988 va ser promogut a Arquebisbe de Perusa-Citt\xc3\xa0 della Pieve, esdevenint Secretari-General de la Confer\xc3\xa8ncia Episcopal Italiana._NEWLINE_Serv\xc3\xad en aquest c\xc3\xa0rrec fins al mar\xc3\xa7 del 2011, quan va ser nomenat per ocupar la seu de  seu de Flor\xc3\xa8ncia, el titular de la qual tradicionalment \xc3\xa9s un cardenal, sent elevat al consistori del 2003, esdevenint cardenal-prevere de Sant\'Andrea delle Fratte._NEWLINE_Dimit\xc3\xad com a Arquebisbe de Flor\xc3\xa8ncia el 7 de juny de 2008, en esdevenir President del Pontifici Consell per a la Fam\xc3\xadlia._NEWLINE_El 9 de gener de 2011 el cardenal Antonelli va ser nomenat membre del Pontifici Consell per la cura pastoral dels Immigrants i Itinerants._NEWLINE_Particip\xc3\xa0 com a cardenal elector al conclave de 2005 va ser considerat com un dels papabile italians; per\xc3\xb2 finalment va ser escollit el cardenal Joseph Ratzinguer. Torn\xc3\xa0 a participar en el conclave de 2013. El cardenal Antonelli segueix sent elegible al vot en qualsevol futur conclave papal que tingui lloc abans del seu 80\xc3\xa8 aniversari, el 16 de novembre de 2016. Es retir\xc3\xa0 com a president del Consell Pontifici per la Fam\xc3\xadlia el 26 de juny de 2012.\n_START_SECTION_\nOpinions\n_START_PARAGRAPH_\nEl cardenal Antonelli \xc3\xa9s generalment vist com un moderat, amb un gran inter\xc3\xa8s per les q\xc3\xbcestions de just\xc3\xadcia social i pau. En resposta a les demandes que l\'Esgl\xc3\xa9sia denunci\xc3\xa0 divorciats que eren candidats per a c\xc3\xa0rrecs p\xc3\xbablics als 90, va dir que l\'Esgl\xc3\xa9sia havia d\'estar m\xc3\xa9s preocupada per la seva votaci\xc3\xb3. Quan, el 2009, el Tribunal de Cassaci\xc3\xb3 itali\xc3\xa0 declar\xc3\xa0 que no hi havia una difer\xc3\xa8ncia substancial legal entre una fam\xc3\xadlia basada en el matrimoni i una basada en la cohabitaci\xc3\xb3, contest\xc3\xa0 dient que, a la llum dels recents estudis sociol\xc3\xb2gics que mostraven els beneficis a la societat del que s\'anomena la "fam\xc3\xadlia tradicional" i els desavantatges per a la societat de les fam\xc3\xadlies mono-parentals i les parelles que cohabitaven, la fam\xc3\xadlia tradicional era m\xc3\xa9s necess\xc3\xa0ria avui que mai tant pels membres de la pr\xc3\xb2pia fam\xc3\xadlia com per a la societat en conjunt._NEWLINE_Al gener del 2012 el bisbe Demetrio Fernandez de C\xc3\xb3rdoba va dir que hi havia una conspiraci\xc3\xb3 a les Nacions Unides. \xc2\xabEl cardenal Antonelli em va dir fa uns dies a Saragossa que la UNESCO t\xc3\xa9 un programa pels propers 20 anys per fer que la meitat del m\xc3\xb3n sigui homosexual. Per fer-ho tenen diversos programes, i continuaran implantant aquesta ideologia que ja est\xc3\xa0 present a les nostres escoles.\xc2\xbb'